અમારે અમદાવાદથી દિલ્હી, દિલ્હીથી દહેરાદૂન ટ્રેનમાં અને દહેરાદૂનથી અમારા બેઝ કેમ્પ સાંકરી બસમાં જવાનું હતું. અમારી બેચમાં અમારું ગ્રુપ સૌથી મોટું હતું, જેમાં 16 ટ્રેકર્સ હતા. દિલ્હી જવા માટે અમે બધાં જ રાત્રે 10 વાગ્યે અમદાવાદ પ્લેટર્ફોમ પર મળ્યાં. દરેકના ચહેરા જ એમની ખુશીની ચાડી ખાતા હતા, જાણે અત્યારથી જ શિખર પર ચડી રહ્યાં હોઈએ. પણ અમારી મંજિલ થોડી દૂર હતી, ખરેખર તો થોડી નહિ, ઘણી દૂર હતી – અમદાવાદથી સાંકરી 1396 કિ.મી.